CELEX: 32021D1827
Language: el
Date: 2021-10-18 00:00:00
Title: Εκτελεστική απόφαση (ΕΕ) 2021/1827 της Επιτροπής της 18ης Οκτωβρίου 2021 σχετικά με τα πρότυπα για τις ταχυδρομικές υπηρεσίες και τη βελτίωση της ποιότητας των παρεχομένων υπηρεσιών προς υποστήριξη της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

19.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 369/16
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/1827 ΤΗΣ ΕΠΙΤΡΟΠΗΣ
         της 18ης Οκτωβρίου 2021
         σχετικά με τα πρότυπα για τις ταχυδρομικές υπηρεσίες και τη βελτίωση της ποιότητας των παρεχομένων υπηρεσιών προς υποστήριξη της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (1), και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 20 της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου (2), τα κράτη μέλη πρέπει να μεριμνούν ώστε οι φορείς παροχής καθολικής υπηρεσίας να αναφέρονται στα πρότυπα που έχουν δημοσιευθεί στην Επίσημη Εφημερίδα της Ευρωπαϊκής Ένωσης όταν αυτό κρίνεται απαραίτητο για το συμφέρον των χρηστών και ειδικότερα όταν παρέχουν τις πληροφορίες που αναφέρονται στο άρθρο 6 της εν λόγω οδηγίας.
                  
               
                     (2)
                  
                  
                     Η Επιτροπή εξέδωσε την εντολή τυποποίησης M/428 για τον τομέα των ταχυδρομικών υπηρεσιών στις 9 Οκτωβρίου 2008. Με την εκτελεστική απόφαση C(2016) 4876 της Επιτροπής (3), η Επιτροπή υπέβαλε αίτημα στην Ευρωπαϊκή Επιτροπή Τυποποίησης (CEN) για την κατάρτιση και την αναθεώρηση ευρωπαϊκών προτύπων ή παραδοτέων ευρωπαϊκής τυποποίησης προς υποστήριξη της εφαρμογής του άρθρου 20 της οδηγίας 97/67/ΕΚ και προς υποστήριξη της δράσης 5 της ανακοίνωσης της Επιτροπής με τίτλο «Χάρτης πορείας για την ολοκλήρωση της ενιαίας αγοράς παράδοσης δεμάτων — Οικοδόμηση εμπιστοσύνης στις υπηρεσίες παράδοσης και ενθάρρυνση των διαδικτυακών πωλήσεων» (4).
                  
               
                     (3)
                  
                  
                     Με βάση το αίτημα που διατυπώνεται στην εκτελεστική απόφαση C(2016) 4876, η CEN αναθεώρησε το πρότυπο EN 13850:2012 για τη μέτρηση του χρόνου που μεσολαβεί μεταξύ παραλαβής και παράδοσης αλληλογραφίας απλής προτεραιότητας και αλληλογραφίας πρώτης κλάσης και το αντικατέστησε με το EN 13850:2020· αναθεώρησε το EN 14012:2008 σχετικά με τη μέτρηση παραπόνων και διαδικασίες επανόρθωσης και το αντικατέστησε με το EN 14012:2019· αναθεώρησε το EN 14615:2005 σχετικά με τα ψηφιακά σήματα τελών για την προσαρμογή του στις νέες απαιτήσεις ασφαλούς εκτύπωσης δεδομένων και το αντικατέστησε με το EN 14615:2017· αναθεώρησε τα EN 14142-1:2011 και CEN/TR 14142-2:2011 για την προσαρμογή τους στο νέο διεθνές πρότυπο ISO 19160-4:2017 για τη διευθυνσιοδότηση (Στοιχεία και γλώσσες μορφοτύπων διεθνών ταχυδρομικών διευθύνσεων) και τα αντικατέστησε με το EN ISO 19160-4:2017.
                  
               
                     (4)
                  
                  
                     Βάσει του αιτήματος που διατυπώθηκε στην εντολή τυποποίησης M/428 της 9ης Οκτωβρίου 2008, η CEN αναθεώρησε το πρότυπο EN 14508:2003+A1:2007 σχετικά με τον χρόνο που μεσολαβεί μεταξύ παραλαβής και παράδοσης της απλής αλληλογραφίας και το αντικατέστησε με το πρότυπο EN 14508:2016· αναθεώρησε το EN 14534:2003+A1:2007 σχετικά με τον χρόνο που μεσολαβεί μεταξύ παραλαβής και παράδοσης ομαδικής αλληλογραφίας και το αντικατέστησε με το EN 14534:2016, όπως διορθώθηκε με το EN 14534:2016/AC:2017, και διόρθωσε το EN 13724:2013 σχετικά με τα ανοίγματα ιδιωτικών γραμματοκιβωτίων και γραμματοθυρίδων με τη δημοσίευση του διορθωτικού EN 13724:2013/AC:2016.
                  
               
                     (5)
                  
                  
                     Τα στοιχεία αναφοράς των προτύπων EN 13850:2012, EN 14012:2008, EN 14142:2011, EN 14508:2003+A1:2007, EN 14534:2003+A1:2007, EN 14615:2005 και EN 13724:2013 έχουν δημοσιευθεί με την ανακοίνωση 2015/C 159/01 της Επιτροπής (5).
                  
               
                     (6)
                  
                  
                     Η Επιτροπή, από κοινού με τη CEN, αξιολόγησε κατά πόσον τα πρότυπα EN 13850:2020, EN 14012:2019, EN 14615:2017 και EN ISO 19160-4:2017 πληρούν τους όρους του αιτήματος που ορίζεται στην εκτελεστική απόφαση C(2016) 4876.
                  
               
                     (7)
                  
                  
                     Η Επιτροπή, από κοινού με τη CEN, αξιολόγησε κατά πόσον τα πρότυπα EN 14508:2016 και EN 14534:2016, όπως διορθώθηκε με το EN 14534:2016/AC:2017, πληρούν τους όρους του αιτήματος που ορίζεται στην εντολή τυποποίησης Μ/428 της 9ης Οκτωβρίου 2008.
                  
               
                     (8)
                  
                  
                     Τα πρότυπα EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 και EN 14534:2016, το οποίο διορθώθηκε με το EN 14534:2016/AC:2017, πληρούν την απαίτηση για συνεχή εναρμόνιση των τεχνικών προτύπων, όπως αναφέρεται στην οδηγία 97/67/ΕΚ. Συνεπώς, είναι σκόπιμο να δημοσιευθούν τα στοιχεία αναφοράς των εν λόγω προτύπων, καθώς και του EN 13724:2013/AC:2016, το οποίο διορθώνει το EN 13724:2013, στην Επίσημη Εφημερίδα της Ευρωπαϊκής Ένωσης.
                  
               
                     (9)
                  
                  
                     Τα πρότυπα EN 13850:2020, EN 14012:2019, EN 14615:2017, EN ISO 19160-4:2017, EN 14508:2016 και EN 14534:2016, όπως διορθώθηκε με το EN 14534:2016/AC:2017, αντικαθιστούν τα πρότυπα EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 και EN 14534:2003+A1:2007. Ως εκ τούτου, είναι αναγκαίο να αποσυρθούν τα στοιχεία αναφοράς των προτύπων EN 13850:2012, EN 14012:2008, EN 14615:2005, EN 14142-1:2011, EN 14508:2003+A1:2007 και EN 14534:2003+A1:2007 από την Επίσημη Εφημερίδα της Ευρωπαϊκής Ένωσης.
                  
               
                     (10)
                  
                  
                     Για λόγους σαφήνειας και ασφάλειας δικαίου, θα πρέπει να δημοσιευθεί σε μία πράξη πλήρης κατάλογος των στοιχείων αναφοράς των τεχνικών προτύπων που συντάχθηκαν προς υποστήριξη της οδηγίας 97/67/ΕΚ. Συνεπώς, τα στοιχεία αναφοράς των υπόλοιπων τεχνικών προτύπων που έχουν δημοσιευθεί στην ανακοίνωση 2015/C 159/01 θα πρέπει επίσης να συμπεριληφθούν στην παρούσα απόφαση. Ως εκ τούτου, είναι σκόπιμο να καταργηθεί η εν λόγω ανακοίνωση,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Τα στοιχεία αναφοράς των τεχνικών προτύπων για τις ταχυδρομικές υπηρεσίες και τη βελτίωση της ποιότητας των παρεχομένων υπηρεσιών προς υποστήριξη της οδηγίας 97/67/ΕΚ και απαριθμούνται στο παράρτημα της παρούσας απόφασης δημοσιεύονται με την παρούσα απόφαση στην Επίσημη Εφημερίδα της Ευρωπαϊκής Ένωσης.
         
         
            Άρθρο 2
            Η ανακοίνωση 2015/C 159/01 καταργείται.
         
         
            Άρθρο 3
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 18 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (ΕΕ L 15 της 21.1.1998, σ. 14).
         
            (3)  Εκτελεστική απόφαση C(2016) 4876 της Επιτροπής, της 1ης Αυγούστου 2016, σχετικά με αίτηση τυποποίησης που υποβάλλεται στην Ευρωπαϊκή Επιτροπή Τυποποίησης όσον αφορά τις ταχυδρομικές υπηρεσίες και τη βελτίωση της ποιότητας των παρεχομένων υπηρεσιών προς υποστήριξη της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997.
         
            (4)  COM(2013) 886 final της 16ης Δεκεμβρίου 2013.
         
            (5)  Ανακοίνωση της Επιτροπής, στο πλαίσιο της εφαρμογής της οδηγίας 97/67/ΕΚ του Ευρωπαϊκού Κοινοβουλίου και του Συμβουλίου, της 15ης Δεκεμβρίου 1997, σχετικά με τους κοινούς κανόνες για την ανάπτυξη της εσωτερικής αγοράς κοινοτικών ταχυδρομικών υπηρεσιών και τη βελτίωση της ποιότητας των παρεχομένων υπηρεσιών (Δημοσίευση των τίτλων και των στοιχείων αναφοράς των τεχνικών προτύπων κατά την έννοια του άρθρου 20 της οδηγίας) (ΕΕ C 159 της 13.5.2015, σ. 1).
      
      
         
            ΠΑΡΑΡΤΗΜΑ
            
                        
                           Αριθ.
                        
                     
                     
                        
                           Στοιχεία αναφοράς του προτύπου
                        
                     
                  
                        1.
                     
                     
                        EN 13619:2002
                        Ταχυδρομικές υπηρεσίες — Επεξεργασία ταχυδρομικών αντικειμένων — Οπτικά χαρακτηριστικά επιστολών προς διεκπεραίωση
                     
                  
                        2.
                     
                     
                        EN 13724:2013
                        Ταχυδρομικές υπηρεσίες — Ανοίγματα ιδιωτικών γραμματοκιβωτίων και γραμματοθυρίδων — Απαιτήσεις και μέθοδοι δοκιμών
                        EN 13724:2013/AC:2016
                     
                  
                        3.
                     
                     
                        EN 13850:2020
                        Ταχυδρομικές υπηρεσίες — Ποιότητα παροχής υπηρεσιών — Μέτρηση του χρόνου που μεσολαβεί μεταξύ παραλαβής και παράδοσης αλληλογραφίας απλής προτεραιότητας και αλληλογραφίας πρώτης κλάσης
                     
                  
                        4.
                     
                     
                        EN 14012:2019
                        Ταχυδρομικές υπηρεσίες — Ποιότητα υπηρεσιών — Αρχές διαχείρισης παραπόνων
                     
                  
                        5.
                     
                     
                        EN 14508:2016
                        Ταχυδρομικές υπηρεσίες — Ποιότητα παροχής υπηρεσιών — Μέτρηση του χρόνου που μεσολαβεί μεταξύ παραλαβής και παράδοσης της απλής και δεύτερης κλάσης αλληλογραφίας
                     
                  
                        6.
                     
                     
                        EN 14534:2016
                        Ταχυδρομικές υπηρεσίες — Ποιότητα παροχής υπηρεσιών — Μέτρηση του χρόνου που μεσολαβεί μεταξύ παραλαβής και παράδοσης ομαδικής αλληλογραφίας
                        EN 14534:2016/AC:2017
                     
                  
                        7.
                     
                     
                        EN 14615:2017
                        Ταχυδρομικές υπηρεσίες — Αυτόματη επεξεργασία ταχυδρομικών αντικειμένων — Ψηφιακά σήματα τελών
                     
                  
                        8.
                     
                     
                        EN ISO 19160-4:2017
                        Διευθυνσιοδότηση — Μέρος 4: Στοιχεία και γλώσσες μορφοτύπων διεθνών ταχυδρομικών διευθύνσεων (ISO 19160-4:2017)